**ОБЩИНСКА ИЗБИРАТЕЛНА КОМИСИЯ – ЛОМ**

**ПРОТОКОЛ № 1/09.09.2023**

Днес 09.09.2023 г. в 10:00 часа, в гр. Лом, ОИК – Лом проведе първото си заседание. На него присъства целия състав на ОИК – Лом, а именно:

|  |  |  |
| --- | --- | --- |
| **Длъжност в комисията** | **Име, презиме, фамилия** |  |
| ПРЕДСЕДАТЕЛ: | Пламка Христова Григорова |   |
| ЗАМ.-ПРЕДСЕДАТЕЛ: | Ивайло Бориславов Алексиев |   |
| ЗАМ.-ПРЕДСЕДАТЕЛ: | Димитър Георгиев Владимиров |   |
| ЗАМ.-ПРЕДСЕДАТЕЛ: | Румянка Цветанова Николова |   |
| ЗАМ.-ПРЕДСЕДАТЕЛ: | Светлана Валентинова Стоянова |   |
| СЕКРЕТАР: | Росинка Арсенова Цекова |   |
| ЧЛЕНОВЕ: | Красимир Цветанов Александров |   |
|   | Енчо Генадиев Давидков |   |
|   | Огнян Христов Евтимов |   |
|   | Михаил Ванюшев Иванов |   |
|   | Владимир Борисов Русинов |   |

Председателят на ОИК – Пламка Христова Григорова, откри заседанието. Прочете проекта за дневен ред на ОИК, а именно: Заседанието да се проведе при следния дневен ред:

1. Ред за свикване на заседания и начина на приемане на решения на Общинска избирателна комисия в община Лом, област Монтана при произвеждане на изборите за общински съветници и за кметове на 29 октомври 2023 г.

2. Номерацията на решенията на Общинска избирателна комисия в община Лом, област Монтана при произвеждане на изборите за общински съветници и за кметове на 29 октомври 2023 г.

3. Брой на печатите на Общинска избирателна комисия в община Лом, област Монтана и избор на член от състава на комисията за маркиране на печатите, с цел защитата им при произвеждане на изборите за общински съветници и за кметове на 29 октомври 2023 г.

4. Определяне на работно време и адрес на ОИК Лом, област Монтана за произвеждане на изборите за общински съветници и за кметове на 29 октомври 2023 г.

5. Избор на говорител и на протоколчик на Общинска избирателна комисия в община Лом, област Монтана при произвеждане на изборите за общински съветници и за кметове на 29 октомври 2023 г.

6. Определяне на специалисти към Общинска избирателна комисия в община Лом, област Монтана при произвеждане на избори за общински съветници и за кметове на 29 октомври 2023 г.

7. Подлежащите на вписване обстоятелства и реда за водене и поддържане на публичните регистри от Общинска избирателна комисия в община Лом, област Монтана при произвеждане на избори за общински съветници и за кметове на 29 октомври 2023 г.

8. Регистрация на инициативни комитети в Общинска избирателна комисия в община Лом, област Монтана за участие в изборите за общински съветници и за кметове на 29 октомври 2023 г.

9. Регистрация на партии, коалиции и местни коалиции в Общинска избирателна комисия в община Лом, област Монтана за участие в изборите за общински съветници и за кметове на 29 октомври 2023 г.

10. Определяне на срок за подаване на документи за регистрация на партии, коалиции, местни коалиции и инициативни комитети в Общинска избирателна комисия в община Лом, област Монтана за участие в изборите за общински съветници и за кметове на 29 октомври 2023 г.

След което председателят на ОИК – Лом даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Лом да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ ЛОМ единодушно

единодушно **РЕШИ:**

ПРИЕМА проекта за дневен ред на 09.09.2023 г. както следва:

След което Председателят на ОИК – Лом премина **към т.1 от** **дневния ред**.

 По т.1 **Ред за свикване на заседания и начина на приемане на решения на Общинска избирателна комисия в община Лом, област Монтана при произвеждане на изборите за общински съветници и за кметове на 29 октомври 2023 г.**

 На основание чл.85, чл.86, чл.87, ал.1, т.1 и ал.2 и чл.88 от Изборния кодекс, както и Решение № 2161-МИ от 31.08.2023 год. на Централна избирателна комисия, ОИК Лом

единодушно Р Е Ш И:

1. Общинска избирателна комисия се свиква на заседание от нейния председател или по искане на най-малко една трета от нейните членове. При отсъствие на председателя заседанията на Общинска избирателна комисия Лом се свикват от определен от него заместник-председател.
2. Членовете на Общинска избирателна комисия Лом се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпно място, определено с решение на комисията.
3. Проектът за дневен ред се публикува на интернет страницата на комисията преди заседанието.
4. Заседанията на ОИК Лом са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.
5. Гласуването е явно и поименно. Гласува се „за“ или „против“. Не се допуска гласуване „въздържал се“.

 Членовете на ОИК Лом, когато не са съгласни с посоченото в протокола, могат да го

 подписват с „особено мнение“, като писмено посочат в какво се изразява то.

1. Членовете на ОИК Лом, когато не са съгласни с прието решение, могат да изразят „особено мнение“, като писмено посочат в какво се изразява то.
2. За заседанията на ОИК се съставя протокол, който се подписва от председателя и секретаря и се публикува на интернет страницата на комисията незабавно.
3. Общинска избирателна комисия Лом приема решенията си с мнозинство две трети от присъстващите членове.

 Когато ОИК Лом при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.

1. Решението на ОИК Лом подлежи на обжалване пред ЦИК по реда на чл. 88 ИК.
2. При отмяна на решението за отхвърляне ОИК Лом постановява ново решение, което се приема с мнозинство повече от половината от всичките й членове.
3. Решенията на ОИК Лом може да се обжалват в тридневен срок от обявяването им пред ЦИК, която се произнася в тридневен срок с решение. Срокът за обжалване на решенията на ОИК Лом започва да тече от датата на второто по ред обявяване на съответното решение съгласно т. 19. Решението на ОИК Лом, потвърдено с решение на ЦИК, подлежи на обжалване по реда на чл. 98, ал. 2 от Административнопроцесуалния кодекс пред Административен съд Монтана. В останалите случаи решението на ЦИК се обжалва пред Върховния административен съд.
4. Решенията на комисията се приемат с поименно гласуване, което се отразява в протокола от заседанието.
5. Решенията, удостоверенията и текущата кореспонденция на ОИК Лом се подписват от председателя и секретаря.
6. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.
7. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции.
8. Решенията, протоколите, удостоверенията и текущата кореспонденция на ОИК се подпечатват с печата им.
9. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.
10. Общинска избирателна комисия Лом поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.

II. Обявяване на решенията

1. Общинска избирателна комисия – Лом обявява решенията си незабавно след приемането им, чрез поставяне на общодостъпно място в сградата на община Лом, находяща се на адрес: гр. Лом, ул. Дунавска № 12 – информационното табло, обозначено с табела „РЕШЕНИЯ ОИК“ и чрез публикуване на интернет страницата си. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

 Настоящото решение може да се бъде оспорвано в тридневен срок от обявяването му  пред Централната избирателна комисия.

 По т.2 **Номерацията на решенията на Общинска избирателна комисия в община Лом, област Монтана при произвеждане на изборите за общински съветници** **и за кметове на 29 октомври 2023 г.**

 На основание чл. 87, ал.1, т.1 от Изборния кодекс, ОИК Лом

единодушно Р Е Ш И:

             1.Взетите от Общинска избирателна комисия в община Лом, област Монтана решения, относно произвеждане на изборите за общински съветници и за кметове на 29 октомври 2023 год., имат единна последователна номерация с арабски цифри, като след съответната арабска цифра се поставя тире и се добавя съкращението „МИ“ – за изборите за общински съветници и за кметове на 29 октомври 2023 год.

            2.Номерацията на решенията на Общинска избирателна комисия в община Лом, област Монтана, започва с № 1.

Настоящото решение може да се бъде оспорвано в тридневен срок от обявяването му  пред Централната избирателна комисия.

По т.3 **Брой на печатите на Общинска избирателна комисия в община Лом, област Монтана и избор на член от състава на комисията за маркиране на печатите, с цел защитата им при произвеждане на изборите за общински съветници и за кметове на 29 октомври 2023 г.**

 На основание чл. 87, ал. 1, чл. 79 от Изборния кодекс и във връзка с Решение № 1966 – МИ от 08.08.2023 г. на ЦИК, ОИК Лом

единодушно **Р Е Ш И:**

1. Печатите на ОИК Лом са 3 /три / на брой.
2. Определя председателя Пламка Христова Григорова и Румянка Цветанова Николова да маркират по уникален начин печатите на ОИК Лом при получаването им.
3. За маркирането на печатите да се състави протокол и да се положат по три отпечатъка от всеки печат.

     Настоящото решение може да се бъде оспорвано в тридневен срок от обявяването му  пред Централната избирателна комисия.

По т.4 **Определяне на работно време и адрес на ОИК Лом, област Монтана за произвеждане на изборите за общински съветници и за кметове на 29 октомври 2023 г.**

На основание чл.87, ал.1, т.1 от Изборния кодекс ОИК Лом

единодушно **Р Е Ш И:**

  Определя работно време на ОИК – Лом от  08:30 ч. до 17:00 ч.

 Документи се приемат до 16:30 ч., а в дните, в които изтичат определените от закона срокове, ОИК - Лом ще приема документи до 17.00 часа.  в работното помещение на комисията е заседателната зала, намираща се на трети етаж в сградата на Общинска администрация Лом, с административен адрес: гр. Лом, ул. „Дунавска”№ 12.

     Настоящото решение може да се бъде оспорвано в тридневен срок от обявяването му  пред Централната избирателна комисия.

 По т.5 **Избор на говорител и на протоколчик на Общинска избирателна комисия в община Лом, област Монтана при произвеждане на изборите за общински съветници и за кметове на 29 октомври 2023 г.**

 На основание чл.87, ал.1, т.1 от Изборния кодекс, ОИК Лом

единодушно Р Е Ш И:

1. Определя Ивайло Бориславов Алексие за говорител на ОИК Лом, която да оповестява решенията на комисията.
2. При отсъствие на говорителя, както и във всеки конкретен случай, решенията на ОИК Лом да бъдат оповестявани от Пламка Христова Григорова
3. Определя за протоколчик на ОИК Лом Cветлана Валентинова Стоянова

Настоящото решение може да се бъде оспорвано в тридневен срок от обявяването му  пред Централната избирателна комисия.

По т.6 **Определяне на специалисти към Общинска избирателна комисия в община Лом, област Монтана при произвеждане на избори за общински съветници и за кметове на 29 октомври 2023 г.**

 На основание чл. 87, ал.1, т.1 от Изборния кодекс и Решение № 1954-МИ от 03.08.2023 год. на Централна изборна комисия, ОИК Лом

единодушно Р Е Ш И:

1. С цел подпомагане дейността на Общинска избирателна комисия в община Лом, област Монтана при изпълнение на правомощията и задълженията и по чл. 87 от Изборния кодекс, определя:

А/ 1 специалист - експерт към Общинска избирателна комисия в община Лом, област Монтана, който ще подпомага дейността на комисията, а именно: осигуряване работата, техническата и софтуерна поддръжка на техниката, предоставена на комисията, за осъществяване на нейната дейност; осигуряване техническа и софтуерна поддръжка на интернет страницата на комисията; дейност по архивиране на заседанията на комисията и своевременното обявяване актовете на комисията, както и за своевременния обмен на тези актове и всички други необходими данни по електронен път с информационния масив на Централната избирателна комисия, както и други задачи възложени му от председателя или с решение на Общинска избирателна комисия в община Лом, област Монтана.

Б/ 2 -ма специалисти - технически сътрудници, които ще подпомагат дейността на комисията, а именно: приемат входящата документация и отговарят за изходящата поща на ОИК Лом; подпомагат комисията при приема на документи в изборния ден; участват при подготвянето на протоколите с резултатите от изборите и придружаващите ги документи за предаване в ЦИК, както и други задачи възложени му от председателя или с решение на Общинска избирателна комисия в община Лом, област Монтана.

1. Определя персоналния състав на специалистите по т. 1, както следва:

А/ Елизабета Петрова Ангелова с ЕГН \*\*\*\*\*\*\*\*\*\*

Б/ Иванка Димова Костова, с ЕГН\*\*\*\*\*\*\*\*\*\*.

 Анна Йорданова Гергова с ЕГН\*\*\*\*\*\*\*\*\*\*.

1. Срокът на договорите, който ще се сключат с тях следва да бъде от 09.09. 2023 г. до 7 дни, включително от обявяване на резултатите за изборите за І тур или за ІІ тур, ако се произвежда такъв, при произведжане изборите за общински съветници и за кметове на 29 октомври 2023 г.
2. Възнаграждението на специалист - експерта е в размер на 1200 лева месечно, а на специалист - технически сътрудник е в размер на 780 лева месечно.
3. Заверено копие от настоящото решение да се изпрати на кмета на Община Лом за сключване на граждански договор с определените в т. 2 лица.

Настоящото решение може да се бъде оспорвано в тридневен срок от обявяването му  пред Централната избирателна комисия.

По т. 7 **Подлежащите на вписване обстоятелства и реда за водене и поддържане на публичните регистри от Общинска избирателна комисия в община Лом, област Монтана при произвеждане на избори за общински съветници и за кметове на 29 октомври 2023 г.**

 На основание чл. 87, ал.1, т. 12-18 и т.23 от Изборния кодекс и Решение № 2163-МИ от 31.08.2023 г. на Централна изборна комисия, Общинска избирателна комисия в община Лом, област Монтана

единодушно Р Е Ш И:

 1. При произвеждане на изборите за общински съветници и за кметове на 29 октомври 2023 г. ОИК Лом води регистри за публикуване и публикува списък на упълномощените представители, както следва:

1.1. отделни регистри за публикуване:

- на партиите;

- на коалициите;

- на местните коалиции;

- на инициативните комитети;

1.2.  регистър за публикуване на кандидатските листи за общински съветници;

1.3. регистри за публикуване на кандидатските листи на кандидатите за кмет на община, и кмет на кметство;

1.4. регистър за публикуване на застъпниците по кандидатски листи;

1.5.  регистър за публикуване на жалбите, сигналите и решенията по тях;

1.6. списък на упълномощените представители на партиите, коалициите, местните коалиции и инициативните комитети за публикуване.

2. Регистри за публикуване по т. 1.1 – 1.5 и списъкът по т. 1.6 се публикуват на интернет страницата на ОИК Лом.

3. Подлежащите на вписване обстоятелства са, както следва:

3.1. Регистри за публикуване на партиите, на коалициите, на местните коалиции и на инициативните комитети се водят във формата и съдържанието, съобразно приложения № 46-МИ № 47-МИ, № 48-МИ и № 49-МИ от изборните книжа.

ОИК Лом извършва вписванията в съответния регистър незабавно след обявяване на решението за регистрация или отказ за регистрация на партия, коалиция, местна коалиция или инициативен комитет.

3.2. Публични регистри на кандидатските листи за общински съветници и на кандидатските листи на кандидатите за кмет се водят във формата и съдържанието, съобразно Приложение № 71-МИ от изборните книжа.

ОИК Лом извършва вписванията в съответния регистър незабавно след обявяване на решението за регистрация или отказ за регистрация на кандидатската листа.

3.3. Публичен регистър на застъпниците се води във формата и съдържанието, съобразно Приложение № 76-МИ от изборните книжа и решението на ЦИК за участие на застъпници и представители в изборите, в частта относно съдържанието на регистъра.

ОИК Лом извършва вписванията незабавно след обявяване на решението за регистрация на застъпници и заместващи застъпници, включително и в случаите при произвеждане на втори тур за избор на кмет.

3.4. Регистър за публикуване на жалбите и сигналите се води съобразно указанията в решението на ЦИК за приемане на електронен публичен регистър на жалбите и сигналите подадени до ОИК Лом.

Подлежащите на вписване обстоятелства – посочени в решението, се отразяват незабавно след постъпване на жалбата или сигнала, както и след взетите по тях решения.

3.5. Списъкът на упълномощените представители на партиите, коалициите, местните коалиции и инициативните комитети за публикуване се съставя във формата и съдържанието, съобразно Приложение № 77-МИ от изборните книжа.

Вписванията се извършват незабавно след приемане от ОИК Лом на първия или на всеки следващ списък на упълномощени представители на партии, коалиции, местни коалиции и инициативни комитети, както и в случаите при произвеждане на втори тур за избор на кмет.

 Настоящото решение може да се бъде оспорвано в тридневен срок от обявяването му  пред Централната избирателна комисия.

По т. 8 **Регистрация на инициативни комитети в Общинска избирателна комисия в община Лом, област Монтана за участие в изборите за общински съветници и за кметове на 29 октомври 2023 г.**

 На основание чл. 87, ал. 1, т. 13, чл. 127, ал. 4, чл. 151 - 155 от Изборния кодекс и Решение № 2121- МИ от 29.08.2023 г. на ЦИК, ОИК Лом

единодушно Р Е Ш И:

І. Общи положения

1. За участие в изборите за общински съветници и за кметове може да се създават инициативни комитети за издигане на независими кандидати за общински съветници, за кметове на общини и за кметове на кметства, които се регистрират в ОИК Лом. Един инициативен комитет може да издигне само един независим кандидат.
2. За издигане на независим кандидат за общински съветник, кмет на община или кмет на кметство се образува инициативен комитет в състав от трима до седем избиратели с постоянен адрес или адрес на пребиваване (за гражданите на друга държава–членка на Европейския съюз) в населено място на територията на изборния район към дата 6 месеца преди датата на произвеждане на изборите – 28 април 2023 г. Под изборен район за избор на общински съветници и кметове на община се разбира територията на община Лом, а под изборен район за избор на кмет на кметство се разбира територията на съответното кметство.
3. Избирателите, които участват в образуването на инициативните комитети трябва да отговарят и на следните изисквания:

- за българските граждани: да са навършили 18 години, да не са поставени под запрещение, да не изтърпяват наказание лишаване от свобода;

- за гражданите на държава–членка на Европейския съюз: да са навършили 18 години, да не са поставени под запрещение, да не изтърпяват наказание лишаване от свобода, да имат статут на продължително или постоянно пребиваващи в Република България и да не са лишени от правото да избират в държавата членка, на която са граждани.

1. Всеки избирател може да бъде член само на един инициативен комитет.
2. В решението за образуване на инициативния комитет се посочва:

- за издигането на кой независим кандидат се образува инициативният комитет;

- за кой вид избор (общински съветници, кмет на община или кмет на кметство);

- от кого се представлява инициативният комитет.

ІІ. Регистрация на инициативни комитети за издигане на независими кандидати за общински съветници и за кметове в Общинска избирателна комисия в община Лом, област Монтана

1. Инициативният комитет в срок до 18 септември 2023 г. (не по-късно от 40 дни преди изборния ден) представя в Общинска избирателна комисия в община Лом, област Монтана заявление за регистрация – Приложение № 42 -МИ от изборните книжа. Заявлението се подписва от всички членове на инициативния комитет и се подава от лицето, представляващо инициативния комитет.
2. В заявлението се посочват:

- имената, единният граждански номер, (личен номер) и постоянен адрес (адрес на пребиваване) на избирателите по т. 2;

- имената, единният граждански номер, (личен номер) и адрес на кандидата, за който се създава инициативният комитет;

- искане за регистрация на инициативния комитет за участие в изборите (в съответния вид избор);

- адрес, електронен адрес, телефон, факс и лице за контакт.

1. Към заявлението се прилагат документите по чл. 153, ал. 4 ИК, а именно:

а) решението за създаване на инициативния комитет и решение за определяне на лицето, което да го представлява;

б) нотариално заверени образци от подписите на лицата, участващи в инициативния комитет;

в) декларация по образец – Приложение № 44-МИ от изборните книжа, за всеки един от членовете на инициативния комитет, че има право да гласува в съответния вид избор и, че няма да обработва и предоставя личните данни на включените в списъка за подкрепа на независимия кандидат лица за други цели освен предвидените в Изборния кодекс;

г) удостоверение за банкова сметка на името на лицето, представляващо инициативния комитет, която ще обслужва само предизборната кампания;

д) имената и длъжностите на лицата, които ще отговарят за приходите, разходите и счетоводната отчетност на инициативния комитет, свързани с предизборната кампания.

9. Общинска избирателна комисия в община Лом, област Монтана извършва проверка на документите, приложени към заявлението и взема решение за регистрацията на инициативния комитет незабавно, но не по-късно от 18 септември 2023 г. – 40 дни преди изборния ден.

10. При установяване на непълноти или несъответствия Общинска избирателна комисия в община Лом, област Монтана дава незабавно указания за отстраняването им в срок до три дни от съобщаването им, но не по-късно от крайния срок за регистрация – 18 септември 2023 г. В регистъра на Общинска избирателна комисия в община Лом, област Монтана в графа „Забележки“ се вписват дадените указания, датата и часът на уведомяването, както и датата и часът на отстраняването им.

Когато нередовностите се установят след приемането на документите, уведомяването за отстраняването им се извършва на заявения адрес, електронен адрес, телефон или факс за контакт и това обстоятелство се вписва в регистъра на Общинска избирателна комисия в община Лом, област Монтана, като се отбелязват и датата и часът на уведомяването. В случай че указанията не са изпълнени в дадения срок,  Общинска избирателна комисия в община Лом, област Монтана отказва регистрация.

Отказът на Общинска избирателна комисия в община Лом, област Монтана може да се обжалва пред ЦИК по реда на чл. 88 ИК.

Решението на Общинска избирателна комисия в община Лом, област Монтана, потвърдено с решение на Централната избирателна комисия, подлежи на обжалване по реда на чл. 98, ал. 2 от Административнопроцесуалния кодекс пред Административния съд Монтана. В останалите случаи решението на ЦИК се обжалва пред Върховния административен съд.

11. Когато съдът отмени обжалваното решение, Общинска избирателна комисия в община Лом, област Монтана незабавно регистрира инициативния комитет за участие изборите за общински съветници и за кметове независимо дали срокът за регистрация (18 септември 2023г.) е изтекъл, но не по-късно от 32 дни преди изборния ден (26 септември 2023 г.).

12. Инициативен комитет може да поиска да бъде заличена регистрацията му за участие в съответния вид избор не по-късно от 32 дни преди изборния ден – 26 септември 2023 г.

Заличаването се извършва след подадено до Общинска избирателна комисия община Лом, област Монтана писмено заявление – Приложение № 43-МИ от инициативния комитет. Заявлението се подписва и подава от лицето, представляващо инициативния комитет. Към заявлението се прилага решение на инициативния комитет, подписано от всички членове, за заличаване на регистрацията му.

ІІI. Предоставяне на данни за банкови сметки

Общинската избирателна комисия в срок от 5 дни от регистрацията на инициативните комитети за участие в изборите за общински съветници и за кметове – предоставя на Сметната палата банковата им сметка, предназначена за обслужване на предизборната им кампания, и имената и длъжностите на лицата по чл. 164 ИК. При промяна на лицата на инициативният комитет представят пред Сметната палата имената и длъжностите на новите лица в 3-дневен срок от извършване на промяната.

ІV. Регистри и удостоверения

13. Решенията за регистрация на инициативните комитети се вписват в регистъра на инициативните комитети за участие в изборите за общински съветници и за кметове (Приложение № 45-МИ от изборните книжа). Регистрираните инициативни комитети се публикуват в публичния регистър (Приложение № 49-МИ от изборните книжа) на интернет страницата на ОИК Лом.

14. Общинска избирателна комисия Лом издава удостоверение за регистрация на инициативен комитет – Приложение № 50-МИ от изборните книжа.

15. ОИК Лом приема документи за регистрация всеки календарен ден, като определя начална и крайна дата и час.

ОИК Лом обявява на публично място и на интернет страницата си датата и часа за приемане на документите за регистрация.

 Настоящото решение може да се бъде оспорвано в тридневен срок от обявяването му  пред Централната избирателна комисия.

По т.9 **Регистрация на партии, коалиции и местни коалиции в Общинска избирателна комисия в община Лом, област Монтана за участие в изборите за общински съветници и за кметове на 29 октомври 2023 г.**

 На основание чл. 87, ал. 1, т. 12 и т. 13, чл. 127, ал. 3, чл. 128 във връзка с § 2 от ДР на ИК, чл. 147 - 150 от Изборния кодекс и Решение № 2218-МИ/05.09.2023 г. на ЦИК, ОИК Лом

единодушно **Р Е Ш И:**

І. Общи положения

1. Партиите и коалициите, регистрирани в Централната избирателна комисия (ЦИК), може да участват в изборите за общински съветници, за кметове на общини и за кметове на кметства самостоятелно или в различни местни коалиции за всеки отделен вид избор след регистрация в Общинска избирателна комисия в община Лом, област Монтана.
2. За участие в изборите за общински съветници и кметове може да се образуват местни коалиции, които се регистрират в Общинска избирателна комисия в община Лом, област Монтана.
3. Местните коалиции се образуват само от регистрирани в ЦИК партии и коалиции.
4. Партиите от състава на една коалиция, регистрирана в ЦИК, не може да се регистрират самостоятелно в Общинска избирателна комисия в община Лом, област Монтана за участие в изборите за общински съветници и за кметове. Партиите от състава на една коалиция, регистрирана в ЦИК, не може да участват поотделно извън коалицията, в която са регистрирани в ЦИК в други коалиции на територията на общината (местни коалиции).

ІІ. Правила за наименованията и абревиатурата на местна коалиция

1. Наименованието или абревиатурата на местна коалиция съдържа само наименованието или абревиатурата на някоя от участващите в нея партии или коалиции. Към наименованието на местната коалиция не може да се добавят други думи, букви, цифри и знаци.
2. Наименованието или абревиатурата на участващите в местната коалиция партии и коалиции може да се добавя в скоби към наименованието или абревиатурата на местната коалиция.
3. Общинска избирателна комисия в община Лом, област Монтана извършва проверка за изпълнение на изискванията за наименование или абревиатура на местна коалиция по реда на Раздел ІV.

 ІІІ. Регистрация на партии и коалиции в Общинска избирателна комисия община Лом, област Монтана

 Партиите и коалициите в срок до 18 септември 2023 г. (40 дни преди изборния ден) подават заявление за регистрация до Общинска избирателна комисия в община Лом, област Монтана –Приложение № 32-МИ от изборните книжа.

Заявлението се представя и подписва от лицата, представляващи партията или коалицията, или от изрично упълномощени от тях лица.

За всеки отделен вид избор (общински съветници, кмет на община, кмет на район) се подава отделно заявление. За участие в изборите за кмет на кметство се подава едно заявление, в което се изброяват поименно всички кметства на територията на една община, за които се иска регистрация.

1. В заявлението се посочват:

- пълното и/или съкратеното наименование на партията или коалицията, което ще бъде изписано в бюлетината;

- искане за регистрация за участие с посочване за кой вид избор да бъде извършена регистрацията;

- адрес, електронен адрес, телефон, факс и лице за контакт.

1. Към заявлението за регистрация на партия или коалиция се прилагат документите по чл. 147, ал. 5 ИК, а именно:

- решение за образуване на коалицията, подписано от лицата представляващи партиите, и подпечатано с печатите на участващите в коалицията партии;

- пълномощно на лицата, упълномощени да представляват партията/коалицията пред Общинска избирателна комисия в община Лом, област Монтана, когато документите се подават и/или подписват от упълномощени лица.

1. Общинска избирателна комисия в община Лом, област Монтана извършва проверка на представените документи и взема решение за регистрация незабавно, но не по-късно от 18 септември 2023 г.
2. При установяване на непълноти или несъответствия Общинска избирателна комисия в община Лом, област Монтана дава незабавно указания за отстраняването им в срок до три дни от съобщаването им, но не по-късно от крайния срок за регистрация – 18 септември 2023 г. В регистъра на Общинска избирателна комисия в община Лом, област Монтана в графа „Забележки“ се вписват дадените указания, датата и часът на уведомяването, както и датата и часът на отстраняването им.

 Когато нередовностите се установят след приемането на документите, уведомяването за отстраняването им се извършва на заявения адрес, електронен адрес, телефон или факс за контакт и това обстоятелство се вписва в регистъра на ОИК, като се отбелязват и датата и часът на уведомяването и имената на членовете на ОИК дали указанията. В случай че указанията не са изпълнени в дадения срок, ОИК отказва регистрация.

 Отказът на Общинска избирателна комисия в община Лом, област Монтана може да се обжалва пред ЦИК по реда на чл. 88 ИК.

 Решението на Общинска избирателна комисия в община Лом, област Монтана, потвърдено с решение на Централната избирателна комисия, подлежи на обжалване по реда на чл. 98, ал. 2 от Административнопроцесуалния кодекс пред Административния съд Монтана. В останалите случаи решението на ЦИК се обжалва пред Върховния административен съд.

1. Когато съдът отмени обжалваното решение, Общинска избирателна комисия в община Лом, област Монтана незабавно регистрира партията/коалицията за участие в изборите за общински съветници и за кметове независимо дали срокът за регистрация (18 септември 2023 г.) е изтекъл, но не по-късно от 32 дни преди изборния ден (26 септември 2023 г.).
2. Партия, включена в състава на регистрирана в ЦИК коалиция, която е напуснала състава й не по-късно от 13 септември 2023 г. включително (45 дни преди изборния ден), може да участва в изборите за общински съветници и за кметове самостоятелно, ако се е регистрирала в ЦИК в срок до 13 септември 2023 г. включително и в Общинска избирателна комисия в община Лом, област Монтана до 18 септември 2023 г.

ІV. Регистрация на местни коалиции в Общинска избирателна комисия в община Лом, област Монтана

1. В Общинска избирателна комисия в община Лом, област Монтана се регистрират местни коалиции за участие във всеки отделен вид избор (общински съветници, кмет на община, кмет на район) на територията на община Лом.
2. Партиите и коалициите, участващи в състава на местна коалиция, не се регистрират самостоятелно в Общинска избирателна комисия в община Лом, област Монтана за участие в същия вид избор.
3. Партия, включена в състава на регистрирана в ЦИК коалиция, която е напуснала състава й не по-късно от 13 септември 2023 г. включително (45 дни преди изборния ден), може да участва в изборите за общински съветници и за кметове в състава на местна коалиция, ако се е регистрирала самостоятелно в ЦИК до 13 септември 2023 г. включително.
4. Заявлението за регистрация на местна коалиция – Приложение № 33-МИ от изборните книжа, се подава в Общинска избирателна комисия в община Лом, област Монтана в срок до 18 септември 2023 г. (не по-късно от 40 дни преди изборния ден).
5. Заявлението се представя по решение на местната коалиция и се подписва от лицата, представляващи коалицията, или от изрично упълномощени лица.
6. За всеки отделен вид избор (общински съветници, кмет на община, кмет на район) се подава отделно заявление. За участие в изборите за кмет на кметство се подава едно заявление, в което се изброяват поименно всички кметства, за които се иска регистрация.
7. В заявлението се посочват:

- пълното и/или съкратеното наименование на местната коалиция, което ще бъде изписано в бюлетината;

- искане за регистрация за участие в съответния вид избор;

- адрес, електронен адрес, телефон, факс и лице за контакт.

1. Към заявлението се прилагат документите по чл. 148, ал. 5 ИК, а именно:

а) решение за образуване на местната коалиция, в което се посочва:

- за кой вид избор се създава;

- кой е упълномощен да я представлява;

Решението трябва да е подписано от упълномощени представители на съставляващите местната коалиция партии и/или коалиции, участващи в нея, и да е подпечатано с печатите им (за коалиция – ако има такъв).

Когато решението е за участие в повече от един вид избор в съответната Общинска избирателна комисия в община Лом, област Монтана се представя само един оригинал;

б) образец от подписите на лицата, представляващи местната коалиция;

в) образец от печата на местната коалиция, ако има такъв;

г) пълномощни на лицата, подписали решението за образуване на местната коалиция;

д) удостоверение за банкова сметка на името на една от участващите партии в състава на местната коалиция, която ще отговаря за приходите, разходите и счетоводната им отчетност, свързани с предизборната кампания;

е) имената и длъжностите на лицата, които ще отговарят за приходите, разходите и счетоводната отчетност на местната коалиция, свързани с предизборната кампания.

1. Общинска избирателна комисия в община Лом, област Монтана извършва проверка за изпълнението на изискванията за наименованието или абревиатурата на местната коалиция и на представените документи и взема решение за регистрация на местната коалиция незабавно, но не по-късно от 18 септември 2023 г. (не по-късно от 40 дни преди изборния ден).
2. При установяване на непълноти или несъответствия Общинска избирателна комисия в община Лом, област Монтана дава незабавно указания за отстраняването им в срок до три дни от съобщаването им, но не по-късно от крайния срок за регистрация – 18 септември 2023 г. В регистъра на Общинска избирателна комисия в община Лом, област Монтана в графа „Забележки“ се вписват дадените указания, датата и часът на уведомяването, както и датата и часът на отстраняването им.

 Когато нередовностите се установят след приемането на документите, уведомяването за отстраняването им се извършва на заявения адрес, електронен адрес, телефон или факс за контакт и това обстоятелство се вписва в регистъра на ОИК, като се отбелязват и датата и часът на уведомяването и имената на членовете на ОИК дали указанията.

 В случай че указанията не са изпълнени в дадения срок, Общинска избирателна комисия в община Лом, област Монтана отказва регистрация.

 Отказът на Общинска избирателна комисия в община Лом, област Монтана може да се обжалва пред ЦИК по реда на чл. 88 ИК.

 Решението на Общинска избирателна комисия в община Лом, област Монтана, потвърдено с решение на Централната избирателна комисия, подлежи на обжалване по реда на чл. 98, ал. 2 от Административнопроцесуалния кодекс пред Административния съд Монтана. В останалите случаи решението на ЦИК се обжалва пред Върховния административен съд.

1. Когато съдът отмени обжалваното решение, Общинска избирателна комисия в община Лом, област Монтана незабавно регистрира местната коалиция за участие изборите за общински съветници и за кметове независимо дали срокът за регистрация (18 септември 2023 г.) е изтекъл, но не по-късно от 32 дни преди изборния ден (26 септември 2023 г.).

V. Промени в състава и/или наименованието на местна коалиция

1. Промени в състава и/или наименованието на местна коалиция, настъпили след регистрацията й в Общинска избирателна комисия в община Лом, област Монтана , но не по-късно от 35 дни преди изборния ден – 23 септември 2023 г., се извършват след подаване на заявление – Приложение № 34-МИ от изборните книжа, и представяне на решение за извършените промени. Решението трябва да отговаря на изискванията за образуване на местна коалиция.
2. В случай че една или повече партии и/или коалиции напуснат местната коалиция, регистрацията й се запазва, ако в нея са останали най-малко две партии и/или коалиции.
3. В случай че партия или коалиция, чието наименование или абревиатура е включено в наименованието на местната коалиция, напусне коалицията, Общинска избирателна комисия в община Лом, област Монтана с решението, с което извършва промяната в местната коалиция, определя тридневен срок за промяна на наименованието й.

 Ако в указания срок местната коалиция изпълни указанието, промени наименованието си с решение за промяна и подаде заявление за това в Общинска избирателна комисия в община Лом, област Монтана, регистрацията й се запазва. Общинската избирателна комисия с решение заличава от наименованието на местната коалиция наименованието или абревиатурата на напусналите я партия или коалиция и отбелязва настъпилите промени в местната коалиция в регистъра на Общинска избирателна комисия в община Лом, област Монтана не по-късно от 32 дни преди изборния ден – 26 септември 2023 г.

Ако в указания срок местната коалиция не изпълни указанието да промени наименованието си с решение за промяна и да подаде заявление за това в Общинска избирателна комисия в община Лом, област Монтана, регистрацията й се заличава.

Заличаването от наименованието на местната коалиция на напусналите я партия и/или коалиция се извършва не по-късно от 32 дни преди изборния ден – 26 септември 2023 г.

1. Промените, настъпили в състава на местна коалиция, се отбелязват в регистъра на Общинска избирателна комисия в община Лом, област не по-късно от 32 дни преди изборния ден – Приложение № 46-МИ от изборните книжа.
2. Напусналите състава на местна коалиция, партия или коалиция не по-късно от 40 дни преди изборния ден – 18 септември 2023 г., могат да участват в изборите самостоятелно, след като се регистрират в Общинска избирателна комисия в община Лом, област Монтана по реда на раздел ІІІ.

  VI. Заличаване на регистрацията на партии, коалиции и местни коалиции от Общинска избирателна комисия в община Лом, област Монтана

1. Регистрираните партии, коалиции и местни коалиции могат да поискат заличаване на регистрацията си за участие в съответния вид избор не по-късно от 32 дни преди изборния ден – 26 септември 2023 г.
2. Заличаването се извършва след подаване на писмено заявление – Приложение № 35 -МИ от изборните книжа, от съответната партия, коалиция или местна коалиция, подписано от представляващите партията или коалицията лица.
3. Към заявлението на коалицията, съответно местната коалиция, се прилага и решение за заличаване, подписано от лицата, представляващи партиите/коалициите от състава й или от изрично упълномощени от тях лица.
4. Заличаване на регистрацията в ОИК на партии се извършва след подаване на писмено заявление и Приложение № 36-МИ от изборните книжа, от съответната партия, подписано от представляващия партията.

VІІ. **Предоставяне на данни за банкови сметки**

1. Общинската избирателна комисия в срок от 5 дни от регистрацията на местните коалиции за участие в изборите за общински съветници и за кметове – предоставя на Сметната палата банковата им сметка, предназначена за обслужване на предизборната им кампания, и имената и длъжностите на лицата по чл. 164 ИК. При промяна на лицата коалицията представят пред Сметната палата имената и длъжностите на новите лица в 3-дневен срок от извършване на промяната.

**VІІІ.**Регистри и удостоверения

1. За всяка регистрация на партия, коалиция или местна коалиция ОИК Лом приема отделно решение.

Решенията се вписват в публичния регистър на партиите, коалициите и на местните коалиции, за участие в изборите за общински съветници и за кметове (Приложения № 46-МИ, Приложения № 47-МИ и № 48-МИ от изборните книжа).

36. ОИК Лом издава удостоверение за регистрация на партия (Приложение № 39-МИ от изборните книжа), удостоверение за регистрация на коалиция или местна коалиция за участие в изборите за общински съветници и за кметове – (Приложение № 40-МИ от изборните книжа), удостоверение за промени в състава и/или наименованието на местна коалиция – (Приложение № 41-МИ от изборните книжа).

37. ОИК Лом приема документи за регистрация всеки календарен ден, като определя начален час и дата за подаване на документи за регистрация и краен час и дата за приемане на документи за регистрация, като тази информация се обявява на публично място и на интернет страницата си.

 Настоящото решение може да се бъде оспорвано в тридневен срок от обявяването му  пред Централната избирателна комисия.

По т.10 **Определяне на срок за подаване на документи за регистрация на партии, коалиции, местни коалиции и инициативни комитети в Общинска избирателна комисия в община Лом, област Монтана за участие в изборите за общински съветници и за кметове на 29 октомври 2023 г.**

На основание чл. 87, ал. 1, т. 12 и 13, чл. 127, ал. 3 и 4, във връзка с § 2 от ДР на ИК, чл. 147 - 155 от Изборния кодекс, Решение № 2121-МИ от 29.08.2023 г. на ЦИК и Решение №2218-МИ/05.09.2023 г. на ЦИК, ОИК Лом

единодушно РЕШИ:

1. Началният срок за подаване на документи за регистрация на партии, коалиции, местни коалиции и инициативни комитети в Общинска избирателна комисия в община Лом, област Монтана за участие в изборите за общински съветници и за кметове на 29 октомври 2023 г., е 11 септември 2023 г.

2. Крайният срок за подаване на заявления за регистрация на партии, коалиции, инициативни комитети и местни коалиции за участие в изборите е до 17.00 ч. на 18 септември 2023 г.

3. Документи се приемат всеки календарен ден от 8:30 до 16:30 часа.

4. Когато при проверка на представените документи се установят непълноти или несъответствия, Общинска избирателна комисия в община Лом, област Монтана, дава незабавно указания за отстраняването им в срок до три дни от съобщаването, но не по-късно от крайния срок за регистрация – 17:00 ч. на 18 септември 2023 г.

Настоящото решение може да се бъде оспорвано в тридневен срок от обявяването му  пред Централната избирателна комисия.

Поради изчерпване на дневния ред заседанието беше закрито.

**ПРЕДСЕДАТЕЛ:**

Пламка Христова Григорова

**СЕКРЕТАР:**

Росинка Арсенова Цекова

 Протоколчик:

 Светлана Валентинова Стоянова